|  |  |  |
| --- | --- | --- |
| 30.11.2020 | Nr. | 172 |

**Par pieļaujamo lūšu nomedīšanas**

**apjomu 2020./2021. gada medību sezonā**

1. Pamatojoties uz Medību likuma 6. un 20. pantu, LR Zemkopības ministrijas 20.06.2018. kārtības Nr.18 “Medījamo dzīvnieku populāciju stāvokļa novērtēšanas un pieļaujamā nomedīšanas apjoma noteikšanas metodika” (turpmāk - Kārtība) 25.2. punktu un, izvērtējot lietderības apsvērumus, kas izriet no sugas labvēlīgas aizsardzības statusa un medību resursu ilgtspējīgas apsaimniekošanas nodrošināšanas, 2020./2021. gada medību sezonā pieļaujamo lūšu nomedīšanas apjomu nosaku **80 (astoņdesmit) dzīvnieku apmērā**.

2. Lai nodrošinātu Medību likuma 6. panta izpildi, pamatojoties uz Ministru kabineta 22.07.2014. noteikumu Nr. 421 „Medību noteikumi” (turpmāk - Medību noteikumi) 10.punktu un saskaņā ar Kārtības 25.punktu:

2.1. **nosaku lūšu medību termiņu 2020./2021. gada medību sezonā no 1.janvāra** līdz Valsts meža dienesta (turpmāk - VMD) noteiktā pieļaujamā nomedīšanas apjoma izmantošanai medību platībās, bet ne ilgāk par 31.martu;

2.2. **nosaku aizliegumu:**

2.2.12020./2021. gada medību sezonā **medīt** lūšus Zemgales virsmežniecības Jelgavas nodaļas uzraugāmajā teritorijā, izņemot Tērvetes, Bukaišu, Augstkalnes, Līvbērzes pagastus un Valgundes pagasta teritoriju ārpus Ķemeru nacionālā parka, kā arī Bauskas nodaļas uzraugāmajā teritorijā, izņemot Bārbeles, Dāviņu, Skaistkalnes, Stelpes, Vecsaules un Vecumnieku pagastus, un Rīgas reģionālās virsmežniecības Babītes nodaļas uzraugāmajā teritorijā;

2.2.2 **medīt** lūšu mātītes, ar kurām ir kopā iepriekšējā pavasarī dzimuši mazuļi;

 2.3. pirms lūša pārvietošanas no vietas, kur tas nomedīts, **medību vadītājam jānodrošina**: 2.3.1 nomedītā lūša fiksēšana fotoattēlā ar attēla faila atribūtos iekļautu precīzu tā atrašanās vietu un datumu;

2.3.2 fotoattēla, informācijas par nomedītā lūša dzimumu un vecumu un nomedītā lūša īpašnieka mednieka apliecības numura nosūtīšana uz e-pastu medibas@vmd.gov.lv vienas darba dienas laikā pēc lūša nomedīšanas;

2.3.3 nomedītā lūša saglabāšana līdz paraugu nodošanai speciālā lūšu monitoringa nodrošināšanai, par ko LVMI “Silava” pārstāvis izdara atzīmi aktā par vilka/lūša nomedīšanu (Medību noteikumu 4.pielikums) vai nosūta informāciju uz e-pastu medibas@vmd.gov.lv;

2.4. **paturu tiesības** sugas aizsardzības nolūkos samazināt pieļaujamo lūšu nomedīšanas apjomu vai noteikt medību slodzes samazināšanas iespējas;

2.5. **aicinu** nemedīt lūšus medībās ar dzinējiem bezsniega apstākļos.

3. Lai nodrošinātu, ka netiek pārsniegts pieļaujamais lūšu nomedīšanas apjoms, saskaņā ar Medību likuma 21., 22. panta pirmo un ceturto daļu, Medību noteikumu 9.2., 34., 35., 43.1., 43.2., 44., 51.1., 51.2., 51.8., 51.9. un 104. punktu, pamatojoties uz Valsts pārvaldes iekārtas likuma 17. panta pirmo un trešo daļu, **uzdodu**:

3.1. virsmežziņiem:

3.1.1 nodrošināt virsmežniecību inženieru medību jautājumos, vecāko medību inspektoru, vecāko mežziņu, mežziņu, vecāko referentu, kā arī medību tiesību lietotāju informēšanu par šo rīkojumu;

3.1.2 organizēt informācijas apmaiņu ar medību tiesību lietotāju tā, lai mednieki pirms medību uzsākšanas saskaņā ar minētajiem Medību noteikumu punktiem tiktu informēti par lūšu medīšanas kārtību un jau izmantoto pieļaujamo lūšu nomedīšanas apjoma daļu;

3.1.3 nodrošināt VMD par medību uzraudzību atbildīgo darbinieku un medību tiesību lietotāju iepazīstināšanu ar Eiropas Padomes 1996. gada 9. decembra Regulas (EK) Nr.338/97 par savvaļas dzīvnieku un augu sugu aizsardzību, reglamentējot to tirdzniecību (turpmāk – Regula) 8. panta 1.punkta nosacījumu, ka šīs Regulas A pielikumā uzskaitīto sugu īpatņus (tātad arī vilkus un lūšus) aizliegts pirkt, piedāvāt pirkšanai, iegādāties komerciāliem nolūkiem, publiski izstādīt komerciālos nolūkos, lietot komerciāliem mērķiem un pārdošanai, uzglabāt pārdošanai, piedāvāt pārdošanai vai transportēt pārdošanai bez tā saucamā CITES sertifikāta. Pieteikuma veidlapa CITES sertifikāta saņemšanai pieejama Dabas aizsardzības pārvaldes mājaslapas sadaļā “CITES” vai VMD mājaslapas sadaļā “ES sfērā esošo sugu monitorings” (http://www.vmd.gov.lv/valsts-meza-dienests/statiskas-lapas/medibas/es-sfera-esoso-sugu-monitorings?nid=1697#jump);

3.1.4 uzraudzīt akta par vilka/lūša nomedīšanu (http://likumi.lv/ta/id/267976-medibu-noteikumi) aizpildīšanu par katru nomedīto lūsi;

3.1.5 nodrošināt lūša medību atļaujas izsniegšanu medību tiesību lietotājam saskaņā ar Procedūrā KR.10.P.004 noteikto kārtību, pamatojoties uz uzrādītu aizpildītu aktu par vilka/lūša nomedīšanu un ievērojot 2.3.3 punktā noteiktās prasības izpildi (uzrādītā akta par vilka/lūša nomedīšanu kopiju glabā lietā BX.Y.5-2);

3.1.6 uzraudzīt veidlapas “Informācija par izlietotajām medību atļaujām” (Medību noteikumu 3.pielikums) iesniegšanu;

3.1.7 nodrošināt pielikuma ”Medību slodze un lūšu populācijas tendences” aizpildīšanu, glabāšanu lietā BX.Y.5-1 un kopijas nosūtīšanu elektroniskā formā uz e-pastu medibas@vmd.gov.lv vienas darba dienas laikā pēc pielikuma saņemšanas;

3.1.8 uzraudzīt 2.1., 2.2. un 2.3. punkta izpildi;

3.1.9 par ikvienu lūsi, kura bojā ejas cēlonis nav medīšana, vienas darba dienas laikā informēt VMD Medību daļu;

3.1.10 saņemot VMD Medību daļas paziņojumu par lūšu medību saskaņojumu, aizliegt lūšu medības bez ikreizējas pieteikšanas un saskaņošanas;

3.2. VMD Medību daļai:

3.2.1 nodrošināt rīkojuma un operatīvās informācijas par nomedīto lūšu apjomu ievietošanu VMD mājaslapā (http://www.vmd.gov.lv/valsts-meza-dienests/statiskas-lapas/medibas/es-sfera-esoso-sugu-monitorings?nid=1697#jump);

3.2.2 nodrošināt 2.3.2. punktā noteiktās informācijas nosūtīšanu piekritīgās virsmežniecības inženierim medību jautājumos un uz e-pastu janis.ozolins@silava.lv;

3.2.3 nodrošināt, lai netiktu pārsniegts noteiktais lūšu nomedīšanas apjoms valstī, koordinējot lūšu medību turpināšanu virsmežniecībās no brīža, kad līdz noteiktā pieļaujamā lūšu nomedīšanas apjoma izpildei ir atlikuši 10 (desmit) dzīvnieki;

3.2.4 vērtēt medījamo dzīvnieku populācijas stāvokli un sniegt priekšlikumus par izmaiņām rīkojumā.

4. Rīkojuma izpildi kontrolēt Meža resursu pārvaldības departamenta direktoram.

Pielikumā: Medību slodze un lūšu populācijas tendences uz 1 lpp.

|  |  |  |
| --- | --- | --- |
| Ģenerāldirektore  | ŠIS DOKUMENTS IR ELEKTRONISKI PARAKSTĪTSAR DROŠU ELEKTRONISKO PARAKSTUUN SATUR LAIKA ZĪMOGU | A.Stašāne |
| Lūsis 67212776valters.lusis@vmd.gov.lv |  |
| Rīkojumu nosūtīt:daba@daba.gov.lv; inst@silava.lv; info@lms.org.lv; latma@latma.lv; lmmb@inbox.lv; lvm@lvm.lv; info@mezaipasnieki.lv; vkp@varam.gov.lv; losp@losp.lvAr rīkojumu iepazīstināt: virsmežniecības, S.Mūrnieci, V.Lūsi.Rīkojumu ievietot: https://moodle.vmd.gov.lv |